|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
|  | |
| PREDLAGAČ PROPISA | Ministarstvo finansija |
| NAZIV PROPISA | **Predlog zakona o izmjenama i dopunama Zakona o duvanu** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo”opcija)? | |
| Razlozi za donošenje Zakona o izmjenama i dopunama Zakona o duvanu, sadržani su u potrebi usaglašavanja predloženog zakona sa Zakonom o državnoj upravi (“Službeni list Crne Gore”, broj 78/18), kojim su poslovi organa uprave nadležnog za duvan, koji su bili u sastavu Ministarstva poljoprivrede i ruralng razvoja, prešli u nadležnost Ministarstva finansija.  . Donošenjem Zakona o izmjenama i dopunama Zakona o duvanu predlaže se u cilju daljeg pojednostavljenja procedure u pogledu skraćenja vremena i uštede troškova za privredne subjekte, odnosno preduzetnike, na način što se predviđeno da akt o registraciji privrednih subjekata, kao i evidencija o neosuđivanosti pribavlja nadležni organ po službenoj dužnosti.  Takođe, predlaže se brisanje člana kojim je bilo propisano da se promet duvana i duvanskih proizvoda u slobodnim zonam i slobodnim skladištima vrši u skladu sa zakonom kojim su uređene slobodne zone i zakonom kojim je uređena spoljna trgovina. Prema predloženom zakonu tretman slobodnih zona i slobodnih skladišta uređivao bi se ovim zakonom.  U cilju unapređenja postojećih rješenja propisuju se mjere zabrane, i to za: stavljanje u promet rezanog ili neobrađenog duvana, proizvodnja i obrada duvana za oralnu upotrebu, reklamiranja duvanskih proizvoda putem internet, kupovina duvanskih proizvoda koji se u trenutku naručivanja nalaze u maloprodajnom objektu van Crne Gore, zatim kupovine i prodaje duvanskih proizvoda putem interneta-distanciona prodaja, prodaja van poslovnih prostorija.  Zakonom o izmjenama i dopunama Zakona o duvanu se predlažu izmjene važećeg zakona u pogledu trajanja odobrenja za obavljanje djelatnosti obrade duvana i izvoza duvana, obrađenog duvana i duvanskih proizvoda, i predlaže se da licu koje je ispunilo zakonom propisane uslove Ministarstvo može izdati odobrenje na period od pet godina, umjesto neograničenog roka kako je to propisano važećim zakonom. Predlažu se obaveze obrađivača duvana da obrađeni duvan prodaje proizvođaču duvanskih proizvoda, odnosno izvozniku duvana, obrađenog duvana i duvanskih proizvoda koji su upisani u odgovarajuće register.  Takođe su izvršena usaglašavanja sa zakonom kojim su propisane novčane kazne za prekršaje. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Predlogom zakona o izmjenama i dopunama Zakona o duvanu postići će se sljedeći ciljevi:   * pravna sigurnost, * precizne norme.   Vlada nastoji da propisi budu jasni i nedvosmisleni, te u tom cilju je i predlože Zakon o izmjenama i dopunama Zakona o duvanu. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Ministarstvo finansija je shodno Programu rada Vlade Crne Gore u obavezi da u IV kvartalu 2022. godine predloži Zakon o izmjenama i dopunama Zakona o duvanu.  Prethodno navedeni ciljevi su u skladu sa ciljevima iz Programa rada Vlade Crne Gore, te u slučaju ovog propisa nije kreirana alternativna opcija. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Predlog zakona o izmjenama i dopunama Zakona o duvanu će imati pozitivne uticaj na privredna društva, odnosno preduzetnike jer će norme biti jasne i precizne za primjenu.  Primjenom navedenih normativnih rješenja neće nastati troškovi građanima i privredi.  Propisom se doprinosi stvaranju fer tržišne konkurencije.  Predložena zakonska rješenja neće stvoriti administrativna opterećenja i biznis barijere. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju predloženog propisa nije potrebno obezbijediti dodatna finansijska sredstva iz Budžeta Crne Gore.  Implementacijom predloženih zakonskih rješenja neće nastati međunarodne finansijske obaveze.  Predlog zakona predviđa obavezu donošenja podzakonskih akata iz kojih neće proisteći finansijske obaveze.  Implementacijom propisa neće nastati prihod za Budžet Crne Gore. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).   Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Prilikom izrade Nacrta zakona o izmjenama i dopunama Zakona o duvanu nije korišćena eksterna ekspertska podrška.  Ministarstvo finansija je objavilo Javni poziv za predlaganje predstavnika nevladine organizacije u Radnom tijelu za izradu Nacrta zakona o izmjenama i dopunama Zakona o duvanu, na koji se prijavila NVO organizacija „Juventas“ čiji je predstavnik učestvovao u izradi Nacrta zakona. Ministarstvo finansija je 28. oktobra 2022. godine objavilo program javne rasprave o Nacrtu zakona o izmjenama i dopunama Zakona o duvanu. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Kod implementacije predloženog propisa ne postoje potencijalne prepreke.  Sprovođenje monitoringa i evaluacije primjene propisa vršiće Ministarstvo finansija. | |

**Datum i mjesto Starješina**

Podgorica, 28. oktobar 2022.godine mr Aleksandar Damjanović \_\_\_\_\_\_\_\_\_\_\_\_\_\_\_\_\_\_\_\_\_